แพทย์ ย้ำโรค COVID-19 ไม่แพร่กระจายผ่านอากาศ ข้อเตือนองค์การอนามัยโลกเป็นคำแนะนำเฉพาะเจ้าหน้าที่ทางการแพทย์ที่ต้องใช้เครื่องผลิตละอองฝอยเท่านั้น
แพทย์ ย้ำโรค COVID-19 ไม่แพร่กระจายผ่านอากาศ ข้อเตือนองค์การอนามัยโลกเป็นคำแนะนำเฉพาะเจ้าหน้าที่ทางการแพทย์ที่ต้องใช้เครื่องผลิตละอองฝอยเท่านั้น นพ.ศุภกิจ ศิริลักษณ์ รองปลัดกระทรวงสาธารณสุข กล่าวถึงกรณีมีข่าวว่าองค์การอนามัยโลกกำลังพิจารณาเพิ่มการป้องกันทางอากาศ กรณีโรค COVID-19 นั้น ยืนยันการติดต่อของโรค COVID-19 คือการที่เชื้ออยู่ในลำคอผู้ป่วยแล้วแพร่ออกมาได้โดยการเกาะกับน้ำมูก-น้ำลายผู้ป่วยเมื่อเกิดการไอ จาม ไม่ได้เป็นการหายใจแล้วแพร่กระจายเชื้อไปในอากาศอย่างที่เข้าใจ ส่วนข้อเตือนขององค์การอนามัยโลกนั้นเป็นการเตือนเฉพาะแพทย์ พยาบาลและเจ้าหน้าที่ทางการแพทย์ที่ต้องดูแลผู้ป่วยโรคทางเดินหายใจในรายที่ต้องรักษาโดยใช้เครื่องผลิตละอองฝอยเท่านั้น เนื่องจากโรคทางเดินทางหายใจบางโรคในบางรายต้องใช้ยาที่ต้องทำให้เป็นฝอยละอองเพื่อให้คนไข้สูดหายใจเข้าไป ซึ่งฝอยละอองนี้มีความละเอียดสูงมาก จนสามารถล่องลอยไปได้ไกล ถ้าเกิดกรณีผู้ป่วยรายนั้นมีโควิดก็มีโอกาสที่เชื้อจะเกาะละอองฝอยนั้นออกมา จึงต้องเตือนแพทย์ที่ต้องใช้เครื่องผลิตละอองฝอยเพิ่มความระมัดระวังในการป้องกันขั้นสูง แต่ไม่ได้หมายความว่าเชื้อในธรรมชาติจะล่องลอยอยู่ในอากาศ เพราะเครื่องผลิตละอองฝอยไม่ใช้กับคนทั่วไป และการไอ-จาม ปกติของมนุษย์ไม่มีทางผลิตละอองฝอยละเอียดเท่าเครื่องละอองฝอยได้